ΠΕΡΙΕΧΟΜΕΝΑ
ΑΠΟΦΑΣΕΙΣ
Καθιέρωση 24ωρης λειτουργίας και κατά τις Κυριακές και εξαιρέσιμες ημέρες των Υπηρεσιών
του Δήμου Κέας.
Καθιέρωση υπερωριακής εργασίας προσωπικού
Δακοκτονίας της Διεύθυνσης Αγροτικής Οικονομίας και Κτηνιατρικής Τριφυλίας της Περιφερεια-
κής Ενότητας Μεσσηνίας έτους 2024.
Καθιέρωση υπερωριακής εργασίας με αμοιβή
κατά τις εργάσιμες και εξαιρέσιμες ημέρες μέχρι
31-12-2024, για το προσωπικό των Διευθύνσεων
της Περιφερειακής Ενότητας Μεσσηνίας.
ΑΠΟΦΑΣΕΙΣ
Αριθμ.  5785
(1)
Καθιέρωση 24ωρης λειτουργίας και κατά τις Κυριακές και εξαιρέσιμες ημέρες των Υπηρεσιών
του Δήμου Κέας.
Η ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις:
- Των άρθρων 6, 6Α, 6Β, 225, 238 και 280 του
ν. 3852/2010 «Νέα Αρχιτεκτονική της Αυτοδιοίκησης και
της Αποκεντρωμένης Διοίκησης - Πρόγραμμα Καλλικράτης» (A΄ 87),
- του άρθρου 36 του Κώδικα Κατάστασης Δημοτικών
και Κοινοτικών Υπαλλήλων (ν. 3584/2007, Α΄ 143),
- του π.δ. 143/2010 «Οργανισμός της Αποκεντρωμένης
Διοίκησης Αιγαίου» (Α΄ 236).
2. Την υπ’ αρ. 86784/19-12-2022 (Υ.Ο.Δ.Δ. 1183) απόφαση του Υπουργού Εσωτερικών με την οποία η Μα-
ριάννα Νικολαΐδου του Αχιλλέα, διορίζεται στη θέση της
μετακλητής Γραμματέως Αποκεντρωμένης Διοίκησης
Αιγαίου.
3. Την υπ’ αρ. 30/2024 απόφαση του Δημοτικού Συμβουλίου του Δήμου Κέας σχετικά με την καθιέρωση
24ωρης λειτουργίας και κατά τις Κυριακές και εξαιρέσιμες ημέρες των Υπηρεσιών του Δήμου Κέας.
4. Την υπ΄αρ. 193/18-1-2024 βεβαίωση της Οικονομικής Υπηρεσίας του Δήμου Κέας περί ύπαρξης των
πιστώσεων, αποφασίζουμε:
Εγκρίνουμε την υπ’ αρ. 30/22-1-2024 απόφαση του
Δημοτικού Συμβουλίου του Δήμου Κέας σχετικά με την
καθιέρωση επταήμερης και 24ωρης απασχόλησης καθώς και τη λειτουργία τις Κυριακές και εξαιρέσιμες ημέ-
ρες του κάτωθι προσωπικού του Αυτοτελούς Τμήματος
Τεχνικών Υπηρεσιών και Περιβάλλοντος, σύμφωνα με
τις υπηρεσιακές ανάγκες του Δήμου:
1) Γραφείο Ύδρευσης και Αποχέτευσης έως ένα (1)
άτομο.
2) Γραφείο Τεχνικών Έργων έως ένα (1) άτομο.
3) Γραφείο Καθαριότητας και Περιβάλλοντος έως οκτώ
(8) άτομα.
Από την ανωτέρω απόφαση προκαλείται δαπάνη
ποσού 18.283,20 ευρώ και θα βαρύνει τους κωδικούς
20.6012, 20.6022, 30.6022 και 25.6012 σε βάρος του
προϋπολογισμού του Δήμου Κέας για το τρέχον έτος
2024.
Ανάλογη πίστωση θα προβλεφθεί και στους προϋπολογισμούς των επόμενων ετών.
Η απόφαση αυτή να δημοσιευθεί στην Εφημερίδα της
Κυβερνήσεως.
Ερμούπολη, 21 Φεβρουαρίου 2024
Η Γραμματέας Αποκεντρωμένης Διοίκησης
ΜΑΡΙΑΝΝΑ ΝΙΚΟΛΑΪΔΟΥ
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1308
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1308/26.02.2024
Αριθμ. 52970
(2)
Καθιέρωση υπερωριακής εργασίας προσωπικού
Δακοκτονίας της Διεύθυνσης Αγροτικής Οικονομίας και Κτηνιατρικής Τριφυλίας της Περιφερεια-
κής Ενότητας Μεσσηνίας έτους 2024.
Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ
Έχοντας υπόψη:
1. Τις διατάξεις του άρθρου 186 παρ. II τομέας Β, υποτομέας β αριθμ. 31 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
2. Τις διατάξεις του π.δ. 131/2010 «Οργανισμός της
Περιφέρειας Πελοποννήσου» (Α’  224).
3. Το άρθρο 10 του ν. 2732/1999 (Α’  154).
4. Το άρθρο 6 του ν. 3833/2010 (Α΄ 40).
5. Το άρθρο 25 παρ. 7 του ν. 2738/1999, (Α’  180).
6. Το άρθρο 16 του ν. 3205/2003 (Α’ 297).
7. Το υπ΄αρ. 9898/283630/15-09-2023 έγγραφο του
Υπουργείου Αγροτικής Ανάπτυξης και Τροφίμων (Διεύθυνση Προστασίας Φυτικής Παραγωγής) για την έναρξη
του προγράμματος για το έτος 2024.
8. Την υπ’ αρ. 123877/24-5-2005 κοινή απόφαση των
Υπουργών Οικονομίας και Οικονομικών και Αγροτικής
Ανάπτυξης και Τροφίμων, η οποία δημοσιεύθηκε στο
(Β΄ 775), σύμφωνα με την οποία η διάρκεια της δακικής
περιόδου ορίζεται από 1 Μαρτίου έως και 31 Δεκεμβρίου
κάθε χρόνου.
9. Τις υπ’ αρ. 46052/13-2-2023 και 46050/13-2-2023
(Α.Δ.Α ΨΒΨΗ7Λ1-ΓΔΙ και Ψ46Η7Λ1-316) αποφάσεις ανάληψης υποχρέωσης, όπως καταχωρίστηκαν με τις α/α
812 & 813 στο βιβλίο εγκρίσεων και εντολών πληρωμής
του Τμήματος Οικονομικής Διαχείρισης της Περιφέρειας
Πελοποννήσου και α/α βεβαίωσης 823 και 824.
10. Την υπ’ αρ. 41855/7-2-2024 (ΑΔΑ: 6ΤΟ97Λ1-ΟΙ5)
απόφαση του Περιφερειάρχη Πελοποννήσου περί ορισμού υπευθύνων δακοκτονίας.
11. Το άρθρο 20 του ν. 4354/2015 (Α΄ 176).
12. Την υπ’ αρ. 144769/14-7-2017 απόφαση του Συντονιστή της Αποκεντρωμένης Διοίκησης Πελοποννήσου,
Δυτικής Ελλάδας και Ιονίου «Καθορισμός ωραρίου εργασίας σε 24ωρη βάση, καθώς και κατά τις Κυριακές και
εξαιρέσιμες ημέρες των υπαλλήλων που εργάζονται στις
ελεγκτικές υπηρεσίες της Περιφέρειας Πελοποννήσου
για το έτος 2017 και εφεξής» (Β’ 2627).
13. Την επιτακτική ανάγκη για απασχόληση του εμπλεκόμενου προσωπικού στο πρόγραμμα Δακοκτονίας 2024
σε απογευματινές ώρες, πέραν του κανονικού ωραρίου
καθώς και για εξαιρέσιμες και Κυριακές και αργίες λόγω
της φύσεως του προγράμματος (Α’ 154/1999), αποφασίζουμε:
Καθορίζουμε την υπερωριακή απασχόληση του προσωπικού της Διεύθυνσης Αγροτικής Οικονομίας και
Κτηνιατρικής Τριφυλίας της Περιφερειακής Ενότητας
Μεσσηνίας που απασχολείται στο πρόγραμμα Δακοκτονίας 2024 από την δημοσίευση της παρούσας και
έως 31 Δεκεμβρίου 2024 ως κατωτέρω, σύμφωνα με το
υπ΄αρ. 183294/30-3-2010 του Υπουργείου Αγροτικής
Ανάπτυξης και Τροφίμων.
1) Διευθυντής Δακοκτονίας καθημερινές ώρες μέχρι
(80) ογδόντα για το Α’ εξάμηνο 2024 και μέχρι (120) εκατόν είκοσι για το Β’ εξάμηνο 2024. Εξαιρέσιμες ώρες (64)
εξήντα τέσσερις για το Α’ εξάμηνο 2024 και (96) ενενήντα
έξι ώρες για το Β’ εξάμηνο 2024.
2) Δύο (2) Επόπτες Δακοκτονίας καθημερινές ώρες μέχρι (80) ογδόντα ανά επόπτη για το Α’ εξάμηνο 2024 και
μέχρι (120) εκατόν είκοσι ανά επόπτη για το Β’ εξάμηνο
2024. Εξαιρέσιμες ώρες (64) εξήντα τέσσερις ανά επόπτη
για το Α’ εξάμηνο 2024 και (96) ενενήντα έξι ώρες ανά
επόπτη για το Β’ εξάμηνο 2024.
3) Λογιστής Δακοκτονίας καθημερινές ώρες μέχρι (80)
ογδόντα για το Α’ εξάμηνο 2024 και μέχρι (120) εκατόν
είκοσι για το Β’ εξάμηνο 2024. Εξαιρέσιμες ώρες (64) εξήντα τέσσερις για το Α’ εξάμηνο 2024 και (96) ενενήντα
έξι ώρες για το Β’ εξάμηνο 2024.
4) Γραμματέας Δακοκτονίας καθημερινές ώρες μέχρι
(80) ογδόντα για το Α’ εξάμηνο 2024 και μέχρι (80) ογδόντα για το Β’ εξάμηνο 2024. Εξαιρέσιμες ώρες (64) εξήντα
τέσσερις για το Α’ εξάμηνο 2024 και (64) εξήντα τέσσερις
ώρες για το Β’ εξάμηνο 2024.
Με απόφαση του Προϊσταμένου της Διεύθυνσης Αγροτικής Οικονομίας και Κτηνιατρικής Τριφυλίας θα καθορί-
ζονται οι μήνες της ως άνω υπερωριακής απασχόλησης
με αμοιβή και ο αριθμός των ωρών κατά μήνα για τον
κάθε υπάλληλο ανάλογα με τις ανάγκες εφαρμογής του
προγράμματος δακοκτονίας.
Η δαπάνη που θα προκληθεί, θα αντιμετωπισθεί από
τις εγκεκριμένες πιστώσεις έτους 2024 απόφαση υπ΄αρ.
3029/10-01-2024 (ΑΔΑ: ΨΔΣΙ46ΜΤΛ6-ΝΝΣ) του Υπουργείου Εσωτερικών για το πρόγραμμα Δακοκτονίας, που
έχουν αναπτυχθεί στον προϋπολογισμό της Περιφέρειας
Πελοποννήσου στον Φορέα 6295 Κ.Α.Ε. 0511 ποσό
7.000,00€ και 0512 ποσό 6.700,00€.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κυπαρισσία, 20 Φεβρουαρίου 2024
Ο Περιφερειάρχης
ΔΗΜΗΤΡΙΟΣ ΠΤΩΧΟΣ
I
Αριθμ. 54399
(3)
Καθιέρωση υπερωριακής εργασίας με αμοιβή
κατά τις εργάσιμες και εξαιρέσιμες ημέρες μέχρι 31-12-2024, για το προσωπικό των Διευθύν-
σεων της Περιφερειακής Ενότητας Μεσσηνίας.
Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ
Έχοντας υπόψη:
1. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87), περί Σύστασης
και Συγκρότησης Περιφερειών και Αρμοδιοτήτων των
Περιφερειαρχών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1308/26.02.2024
2. Το π.δ. 131/2010 «Οργανισμός της Περιφέρειας Πελοποννήσου» (Α΄ 224), όπως έχει τροποποιηθεί με την
υπ’ αρ. 109829/28.7.2021 (Β’ 3833) απόφαση του Συντονιστή Αποκεντρωμένης Διοίκησης Πελοποννήσου Δυτικής
Ελλάδας και Ιονίου, που αφορά την τροποποίηση του
Οργανισμού Εσωτερικής Υπηρεσίας της Περιφέρειας
Πελοποννήσου.
3. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α΄ 176).
4. Το άρθρο 29 του ν. 4483/2017 (Α’ 107).
5. Την υπ’ αρ. 2/1757/0026/10.1.2017 απόφαση του
Αναπληρωτή Υπουργού Οικονομικών «Καθορισμός δικαιολογητικών για την καταβολή αποζημίωσης για υπε-
ρωριακή, νυχτερινή, Κυριακών και εξαιρέσιμων ημερών
εργασία» (Β’ 17).
6. Την υπ’ αρ. 144769/14.7.2017 (Β’ 2627) απόφαση της
Γ.Γ. Αποκεντρωμένης Διοίκησης Πελοποννήσου Δυτικής
Ελλάδας και Ιονίου, περί καθορισμού ωραρίου εργασίας
σε 24ωρη βάση καθώς και κατά τις Κυριακές και εξαιρέσιμες ημέρες.
7. Την υπ’ αρ. 158199/21-10-2022 (Β΄ 5551) απόφαση
του ασκούντα καθήκοντα Γ.Γ. Αποκεντρωμένης Διοίκησης Πελοποννήσου Δυτικής Ελλάδας και Ιονίου περί Τρο-
ποποίησης - συμπλήρωσης της υπ’ αρ. 144769/14.7.2017
απόφασης του Συντονιστή Α.Δ.Π.ΔΕ. και Ι. περί «Καθορισμού ωραρίου εργασίας σε 24ωρη βάση, καθώς και κατά
τις Κυριακές και εξαιρέσιμες ημέρες των υπαλλήλων που
εργάζονται στις ελεγκτικές υπηρεσίες της Περιφέρειας Πελοποννήσου για το έτος 2017 και εφεξής», όπως
τροποποιήθηκε - συμπληρώθηκε με τις υπ΄αρ. 48217/
20-3-2018 (Β΄ 1114) και 260498/3-12-2018 (Β΄ 5562)
όμοιες αποφάσεις της.
8. Την υπ’ αρ. 447/07-12-2023 (ΑΔΑ: ΨΩ057Λ1-Ε3Τ)
απόφαση Περιφερειακού Συμβουλίου Περιφέρειας Πελοποννήσου περί έγκρισης Προϋπολογισμού οικονομι-
κού έτους 2024 Περιφέρειας Πελοποννήσου και έγκριση
Ολοκληρωμένου Πλαισίου Δράσης οικονομικού έτους
2024 και επιπρόσθετες αναμορφώσεις αυτού.
9. Το ότι από την παρούσα απόφαση προκαλείται δαπάνη σε βάρος των εγγεγραμμένων πιστώσεων του Ειδι-
κού Φορέα: 072 και 291 στους ΚΑΕ: 0511.0001, 0511.0003
και ΚΑΕ: 0512.0001 στο προϋπολογισμό του οικ. έτους
2024 της Περιφέρειας Πελοποννήσου Π.Ε. Μεσσηνίας,
ύψους 169.000,00 € και 50.000,00 € αντίστοιχα.
10. Τις έκτακτες εποχικές, τις πολλαπλές αρμοδιότητες του Προγράμματος «Καλλικράτης» και επείγουσες
υπηρεσιακές ανάγκες, για την αντιμετώπιση των οποίων
απασχολούνται κατά περίπτωση οι υπάλληλοι των Υπηρεσιών της Π.Ε. Μεσσηνίας και ειδικότερα:
- Την ανάγκη του προσωπικού που έχει διατεθεί στο
γραφείο Αντιπεριφερειάρχη να προσφέρει τις υπηρεσίες
του και πέραν των ωρών υποχρεωτικής εργασίας, για την
κάλυψη των αυξημένων αναγκών.
- Τη συνεργασία Διευθύνσεων για την αντιμετώπιση
εποχικών φυσικών φαινομένων (πυρκαγιά, σεισμός,
πλημμύρες κ.λπ.) ή φιλοξενία παράτυπων μεταναστών.
- Τον έλεγχο και επικαιροποίηση, των ατομικών μητρώων των υπηρετούντων υπαλλήλων, καθώς και ενη-
μέρωση του ηλεκτρονικού μητρώου εργαζομένων (πρόγραμμα OTS). Εφαρμογή των διατάξεων που αφορούν
την αξιολόγηση των υπαλλήλων, την κινητικότητα, το
ψηφιακό οργανόγραμμα και τα περιγράμματα θέσεων.
Αναγνώριση προϋπηρεσίας εκτός δημοσίου τομέα,
προγράμματα Δ.Υ.Π.Α. Κοινωφελούς Χαρακτήρα και
πρακτικής άσκησης, προσλήψεις έκτακτου και μονίμου
προσωπικού κ.λπ.
- Μεταφορά μαθητών, διακηρύξεις διαφόρων διαγωνισμών για προμήθειες και παροχή υπηρεσιών.
- Κατάρτιση του προϋπολογισμού, ισολογισμού, απολογισμού, κλείσιμο οικονομικού έτους σε συνδυασμό με
την εξυπηρέτηση των παραπάνω εκτάκτων αναγκών και
δραστηριοτήτων και την λογιστική και ταμειακή τους
τακτοποίηση.
- Συμπλήρωση οικονομικών στοιχείων Δελτίου Ατομικής και Υπηρεσιακής Κατάστασης (αναλυτική απόδο-
ση αποδοχών και κρατήσεων ανά μήνα και ταμείο σε
βάθος 15ετίας) των προς συνταξιοδότηση υπαλλήλων
και εκκρεμών υποθέσεων. Εκκαθάριση και έλεγχος Βεβαιώσεων Αποδοχών Έτους. Υποβολή Ενταλμάτων για
Εκτός Έδρας Αποζημίωση, καθώς και Ειδικών Προγραμμάτων του Υπουργείου στην Ενιαία Αρχή Πληρωμών.
Υπολογισμός και σύνταξη δαπάνης για αποσπάσεις και
μετατάξεις. Αναζήτηση στοιχείων και χορήγηση έκθεσης για εκδίκαση υποθέσεων που αφορούν διεκδικήσεις
αναδρομικών αποδοχών υπαλλήλων. Ενημέρωση του
κόμβου διαλειτουργικότητας.
- Υγειονομικοί έλεγχοι, μικτά κλιμάκια ελέγχου καταστημάτων εστίασης, ηχομετρήσεις καταστημάτων,
έλεγχοι κατασκηνώσεων, γυμναστηρίων, δομών παιδικής προστασίας. Εφαρμογή προγράμματος ΕΒΥΣ- ΤΕΒΑ.
- Διενέργεια ελέγχου της κατάστασης συντήρησης
και αποκατάστασης ζημιών του Εθνικού και επαρχιακού δικτύου, απασχόληση σε εργασίες αποχιονισμού,
παρεμβάσεις σε πλημμύρικα φαινόμενα κ.λπ.
11. Το γεγονός ότι για την αντιμετώπιση των παραπάνω αναγκών, καθώς και κάθε εκτάκτων υπηρεσιακών
αναγκών που προκύπτουν με τη συνεχή μείωση του
προσωπικού λόγω συνταξιοδοτήσεων, επιβάλλεται το
προσωπικό της Περιφερειακής Ενότητας Μεσσηνίας να
απασχολείται υπερωριακά.
12.  Το ότι, εκ της φύσεως των αναγκών, δεν είναι
δυνατόν να προσδιορισθεί και να αναφερθούν εκ των
προτέρων οι ανά ημέρα ώρες παροχής της υπερωριακής
εργασίας, αποφασίζουμε:
Α. Εγκρίνουμε την υπερωριακή απασχόληση των υπαλλήλων που υπηρετούν στις Διευθύνσεις και τα Αυτοτελή
Τμήματα της Π.Ε. Μεσσηνίας κατά τις απογευματινές ώρες
πέραν του κανονικού ωραρίου, καθώς και για εξαιρέσιμες,
Κυριακές και αργίες για την αντιμετώπιση έκτακτων και
επειγουσών υπηρεσιακών αναγκών, όπως παρακάτω:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1308/26.02.2024
ΣΥΝΟΛΟ ΥΠΑΛΛΗΛΩΝ
ΑΝΑ ΚΑΤΗΓΟΡΙΑ
[Μόνιμοι, Ι.Δ.Α.Χ., Ι.Δ.Ο.Χ.,
εκτός ειδικών
Μισθολογίων]
ΕΓΓΕΓΡΑΜΜΕΝΗ
ΠΙΣΤΩΣΗ ΣΤΟΝ
ΚΑΕ 511
ΕΞΑΜΗΝΙΑΙΟ
ΟΡΙΟ
ΥΠΕΡΩΡΙΑΚΗΣ
ΑΠΟΓΕΥΜΑΤΙΝΗΣ
ΕΡΓΑΣΙΑΣ
ΕΓΓΕΓΡΑΜΜΕΝΗ
ΠΙΣΤΩΣΗ ΣΤΟΝ
ΚΑΕ 512
ΕΞΑΜΗΝΙΑΙΟ
ΟΡΙΟ ΕΞΑΙΡΕΣΙΜΩΝ ΗΜΕΡΩΝ
ΕΡΓΑΣΙΑΣ
ΕΞΑΜΗΝΙΑΙΟ
ΟΡΙΟ
ΕΞΑΙΡΕΣΙΜΩΝ
ΝΥΧΤΕΡΙΝΗΣ
ΕΡΓΑΣΙΑΣ
ΠΕ
169.000 €
120 ώρες
50.000 €
96 ώρες
96 ώρες
ΤΕ
ΔΕ
ΥΕ
ΣΥΝΟΛΟ
Β. Κατανέμουμε ως ανώτατο όριο ανά υπάλληλο τις εκατόν είκοσι (120) ώρες συνολικής απογευματινής υπερωριακής απασχόλησης, ενενήντα έξι (96) ώρες συνολικής υπερωριακής απασχόλησης τις εξαιρέσιμες ημέρες και
ενενήντα έξι (96) ώρες συνολικής υπερωριακής απασχόλησης τις εξαιρέσιμες νυχτερινές, κατά το πρώτο εξάμηνο.
Εκατόν είκοσι (120) ώρες συνολικής απογευματινής υπερωριακής απασχόλησης, ενενήντα έξι (96) ώρες συνολικής
υπερωριακής απασχόλησης τις εξαιρέσιμες ημέρες και ενενήντα έξι (96) ώρες συνολικής υπερωριακής απασχόλησης
τις εξαιρέσιμες νυχτερινές, κατά το δεύτερο εξάμηνο του έτους.
Γ. Οι αποφάσεις συγκρότησης συνεργείου υπερωριακής απασχόλησης, όπου θα αναφέρονται ονομαστικά οι
συμμετέχοντες υπάλληλοι, το αντικείμενο της απασχόλησης και η μηνιαία κατανομή των ωρών απασχόλησης, ανά
εξάμηνο του έτους 2024 σύμφωνα με τα ανωτέρω ανώτατα όρια, έπονται της δημοσίευσης της εν λόγω απόφασης.
Δ. Ορίζουμε υπεύθυνους για τον έλεγχο, την παρακολούθηση και την έκδοση βεβαίωσης πραγματοποίησης
παροχής υπερωριακής απασχόλησης τους Προϊσταμένους των Δ/νσεων της ΠΕ Μεσσηνίας.
Ε. Η υπερωριακή αποζημίωση των υπαλλήλων δεν μπορεί να υπερβαίνει το μέγιστο αριθμό ωρών ανά εξάμηνο.
ΣΤ. Η ισχύς της παρούσας άρχεται από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Καλαμάτα, 20 Φεβρουαρίου 2024
Ο Περιφερειάρχης
ΔΗΜΗΤΡΙΟΣ ΠΤΩΧΟΣ

[Source: 20240201308.pdf | Tokens: 13662]